apuntmenorca.com

Jornades gastronòmiques: «Els dimecres és dia de brou»
2024-01-31 13:00 - 14:00
Arriba la 10a edició de les jornades «Els dimecres és dia de brou», un esdeveniment gastronòmic consolidat a l'illa gràcies a l'aposta de l'Associació Menorquina de Bars, Restaurants i Cafeteries per introduir aquest plat tradicional a les cuines dels restaurants. L'esdeveniment vol dinamitzar el sector de la restauració en temporada baixa amb la peculiaritat de realitzar-se un dia concret entre setmana: els dimecres. El dimecres s'ha convertit en el dia per excel·lència per a degustar aquest plat des de fa nou anys.
El brou menorquí
El bullit és un plat molt complet que pot preparar-se de diverses formes i ingredients, però en la seva essència els ingredients principals són: carn de vedella “xenc”, gallina, patates, cigrons, tomàquet, ceba, pastanaga, herbes de sopa, pasta per a sopa i sobrassada. El plat de brou té, a Menorca, una connotació de plat calent per a un dia de fred, per això l'esdeveniment es realitza al desembre i gener quan resulta més apetible. El Brou Menorquí es pot servir de multitud de maneres, encara que el més típic és fer-ho en dos plats, primer plat de sopa (brou) afegint fideus o maravilla, i un segon plat amb les patates, els cigrons i la carn. Quan els membres de la Junta Directiva de l'Associació van apostar perquè un plat que es coneixia només a les cuines de les famílies de l'illa se li donés un impuls en la restauració, i s'equiparés al bullit madrileny que tant de renom tenia, semblava impossible. Però, gràcies a l'obstinació dels restaurants tradicions i la constància de tots aquests anys s'ha aconseguit donar a conèixer aquest excel·lent plat arrelat a les nostres tradicions a turistes i visitants.
Restaurants adherits als «Dimecres és dia de Brou»
El menú especial, a 18 euros, podrà degustar-se a partir del dimecres dia 13 de desembre, durant dos mesos —els dimecres 13, 20 i 27 de desembre, i 3, 10, 17 i 24 de gener; tota la informació estarà disponible a www.gastronomiamenorca.es. A més dels dos plats que componen el Brou menorquí, s'inclou aigua o copa de vi, pa i postres en el menú. Els clients que ho prefereixin, tindran l'opció de poder fer ús del servei de menjar per a portar i degustar el menú a les seves cases. Sis restaurants de l'illa especialitzats en cuina menorquina participen en la novena edició:

- Aquarium Port Ciutadella: Moll del Port, Marina 99 – Ciutadella · Tel. 971386700
- Jaume II: Plz. Jaume II, 26 — Ciutadella · Tel. 971480046
- Molí des Racó: C/ Major, 53 – Es Mercadal · Tel. 971375392
- Hotel Jeni & Restaurant: Mirada del Toro, 81 – Es Mercadal · Tel. 971375059
- Meson Rias Baixas: Plz. Menorca, 1 – Ferreries · Tel. 971374558
- Casino Sant Climent: Sant Jaume, 4 – Sant Climent · Tel 971853722
- Es Chic. C/ Major, 71 – Es Migjorn Gran · Tel. 971 19 96 85
